Johtava ekonomisti, Kilpailu- ja kuluttajavirasto
Ilmoituksen osoite: https://tyopaikat.oikotie.fi/tyopaikka/1231206
Johtava ekonomisti ohjaa kilpailu- ja kuluttajapoliittisia tutkimushankkeita ja vastaa vetämiensä hankkeiden tuloksista vaikutusarviointiyksikön tutkimusjohtajalle. Työ antaa mahdollisuuden perehtyä syvällisesti mielenkiintoisiin ja ajankohtaisiin taloudellisiin ilmiöihin sekä soveltaa taloustieteellisiä työkaluja yhteiskunnallisesti merkittäviin tutkimuskysymyksiin.
Hakijalta odotamme: Parhaat edellytykset tehtävän menestykselliseen hoitamiseen antaa taloustieteellinen jatkokoulutus sekä kokemus itsenäisestä, soveltavasta taloustieteellisestä tutkimuksesta. Hakijalle katsotaan eduksi mikroekonometristen tutkimusmenetelmien hallinta sekä perehtyneisyys vaikutusarviointiyksikön kannalta keskeisiin tutkimusaiheisiin, kuten sosiaali- ja terveyspalvelumarkkinoiden toimintaan, lääke- ja apteekkimarkkinoihin tai muihin viraston kärkihankkeisiin. Tehtävän hoitaminen edellyttää erinomaista suomen kielen taitoa, tyydyttävää ruotsin kielen taitoa ja hyvää englannin kielen taitoa.
Palkkauksen peruste: Tehtävä on sijoitettu viraston palkkausjärjestelmään vaatimustasoille 10-11 (4 080,30 / 4 785,58 euroa). Lisäksi maksetaan henkilökohtaiseen työsuoritukseen perustuvaa palkanosaa enintään 50 % tehtäväkohtaisesta palkanosasta. Tehtävän vaativuustaso määritellään valittavan henkilön koulutuksen ja työkokemuksen mukaan.
Hakemus tallennetaan valtion työnhakusivustolle www.valtiolle.fi (ID-numero 32-87-2019). Voit kuitenkin hakea tätä työpaikkaa myös toimittamalla hakemuksesi viraston osoitteeseen. Sekä hakemuksessa että kirjekuoressa tulee mainita haettavan tehtävän ID-numero.
Ilmoitusnumero: 1231206
Lisätietoja antaa: Ylijohtaja Timo Mattila, p. 029 505 3332 ja pääekonomisti Olli Kauppi, p. 029 505 3394
Johtava asiantuntija /​ erityisasiantuntija /​ asiantuntija (3 virkaa)